《王师至浙人情恟惧感而记之》
明代·张宁

厥哉南闽贼，远冒明王师。军声动白日，淮海相逶迤。

群县务驰逐，民庶日何疲。兵车恣横决，帷箔不可支。

岂知阳春日，坚冰乃相随。我闻行师要，爱须威克之。

马嘶不敢骄，况尔部下为。天子有休命，借问大将谁。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。